जयपुर। चिकित्सा मंत्री की फटकार के कुछ घंटों बाद ही ट्रोमा वार्ड में भर्ती गुलाब का ऑपरेशन कर दिया गया। भामाशाह योजना की कमियों को दूर करने के लिए बुधवार को बैठक आयोजित की गई और ऑपरेशन समय पर किए जाने और इंडेंट नहीं बनें, इस पर चर्चा हुई। वहीं ट्रोमा के मेल वार्ड में भर्ती रवि का बहुप्रतीक्षित ऑपरेशन गुरुवार को होगा।
जाने क्यूं नहीं हुआ था, रवि का ऑपरेशन...
रवि को 20 दिसम्बर को एक्सीडेंट हुआ था और 23 दिसम्बर को ट्रोमा वार्ड में भर्ती किया गया था, लेकिन बजट के तहत इंप्लांट नहीं आने से ऑपरेशन नहीं हो पा रहा था। इसके अलावा फिमेल वार्ड में भर्ती गुलाब का भी ऑपरेशन अटका हुआ था। भास्कर ने मामले का खुलासा किया और मंगलवार को चिकित्सा मंत्री राजेन्द्र राठौड़ ने अस्पताल पहुंचकर आला अधिकारियों को फटकार लगाई थी। इसके कुछ ही घंटे बाद गुलाब का ऑपरेशन कर दिया गया।
रवि के ऑपरेशन के लिए बुधवार को अस्पताल में बैठक हुई। यहां रवि के परिजनों को भी बुलाया गया। परिजनों ने भामाशाह योजना के इंचार्ज डॉ. डीएस मीणा को कहा कि उनके ऑपरेशन काफी समय से नहीं हो पा रहा है। यदि भामाशाह योजना के तहत भी नहीं हो रहा है तो अन्य किसी मद में करा दिया जाए। इसके बाद मीणा ने आश्वासन दिया कि उनकी फाइल को लेकर बीमा कंपनी के अधिकारियों से बात कर ली गई है। इंप्लांट खरीद कर ली जाएगी और गुरुवार को ऑपरेशन कर दिया जाएगा।
फोटो- संदीप शर्मा
hin_Deva hin_Deva hin_Deva hin_Deva mar_Deva